Cea mai mare rețea de spionaj din lume riscă să se prăbușească. Cum ar putea apropierea dintre Trump și Putin să distrugă Five Eyes
Alianța dintre agențiile de spionaj din Australia, Canada, Noua Zeelandă, Marea Britanie și Statele Unite numită Five Eyes, care a funcționat fără întrerupere timp de peste 80 de ani, a fost dată peste cap în doar câteva zile de președintele american Donald Trump și oficialii lui de top, scrie Newsweek. Statele aliate, care până nu demult se bazau pe America, au ajuns acum să se întrebe dacă mai pot avea încredere în SUA și dacă pactul ar putea supraviețui și fără implicarea americanilor.